b'\n_START_ARTICLE_\nSaksan jalkapallon 1. Bundesliigan kausi 1972\xe2\x80\x931973\n_START_SECTION_\nSarjaj\xc3\xa4rjestelm\xc3\xa4\n_START_PARAGRAPH_\nJokainen joukkue pelasi kaksi peli\xc3\xa4 toisiaan vastaan joukkue, yhden kotona ja yhden vieraissa. Joukkueet saivat kaksi pistett\xc3\xa4 voitosta ja yhden pisteen tasapelist\xc3\xa4. Jos kaksi tai useampi joukkueista oli tasapisteiss\xc3\xa4, sijoitus m\xc3\xa4\xc3\xa4r\xc3\xa4ytyi maalierolla ja jos viel\xc3\xa4 tasoissa, niin tehdyt maalit ratkaisivat. Joukkue, jolla oli eniten pisteit\xc3\xa4 kruunattiin mestariksi ja kaksi v\xc3\xa4hiten pisteit\xc3\xa4 ker\xc3\xa4nnytt\xc3\xa4 joukkuetta putosivat seuraavaksi kaudeksi Regionalligaan.\n_START_SECTION_\nJoukkuemuutokset kaudesta 1971\xe2\x80\x931972\n_START_PARAGRAPH_\nBorussia Dortmund putosi Regionalligaan j\xc3\xa4\xc3\xa4dess\xc3\xa4\xc3\xa4n 17. sijalle edellisell\xc3\xa4 kaudella. Toinen putoaja oli Arminia Bielefeld, jonka tulokset mit\xc3\xa4t\xc3\xb6itiin, koska Saksan jalkapalloliiton mukaan joukkue oli avainroolissa vuoden 1971 sopupeliskandaalissa. Heid\xc3\xa4n tilalleen nousivat Wuppertaler SV ja Kickers Offenbach.\n_START_SECTION_\nKauden yhteenveto\n_START_PARAGRAPH_\nBayern M\xc3\xbcnchen voitti toisen per\xc3\xa4kk\xc3\xa4isen mestaruutensa. Bayern oli sarjassa lopulta ylivoimainen, kun ero toiseksi sijoittuneeseen K\xc3\xb6lniin oli per\xc3\xa4ti 11 pistett\xc3\xa4. Kauden suurin yll\xc3\xa4tys oli nousijajoukkue Wuppertaler SV, joka sijoittui nelj\xc3\xa4nneksi. Wuppertaler olisi p\xc3\xa4\xc3\xa4t\xc3\xb6skierroksen voitollaan saavuttanut jopa kolmossijan. Wuppertaler h\xc3\xa4visi kuitenkin p\xc3\xa4\xc3\xa4t\xc3\xb6skierroksella kotonaan Hannoverille 0\xe2\x80\x934 ja kun samaan aikaan D\xc3\xbcsseldorf voitti vieraissa putoajajoukkue Eintracht Braunschweigin, nousi D\xc3\xbcsseldorf Wuppertalerin ohi kolmanneksi. My\xc3\xb6s toinen nousijajoukkue Kickers Offenbach onnistui hyvin, kun se sijoittui seitsem\xc3\xa4nneksi._NEWLINE_Pudonneet joukkueet olivat edell\xc3\xa4mainittu Eintracht Braunschweig sek\xc3\xa4 Rot-Wei\xc3\x9f Oberhausen. Hannover 96 pelastui toisella kaudella putkeen t\xc3\xa4p\xc3\xa4r\xc3\xa4sti putoamiselta, kun se j\xc3\xa4i viimeiselle s\xc3\xa4ilyj\xc3\xa4n paikalle kauden 1971\xe2\x80\x931972 tavoin._NEWLINE_Gerd M\xc3\xbcller voitti viidett\xc3\xa4 kertaa viimeisen seitsem\xc3\xa4n kauden aikana Bundesliigan maalip\xc3\xb6rssin, t\xc3\xa4ll\xc3\xa4 kertaa 36 osumalla.'